Diari Oficial de la Generalitat Valenciana


Sumari del DOGV 3933, del 06-02-2001 (2001/367)

Informació pública de la modificació puntual del Pla General d'Ordenació Urbana consistent en la addició a les Normes Urbanístiques de normativa específica aplicable a l'ús hoteler.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/367


Organisme emissor
:   Ajuntament d'Oliva

Tipus de document
:   Anunci

Informació pública de la modificació puntual del Pla General d'Ordenació Urbana consistent en la addició a les Normes Urbanístiques de normativa específica aplicable a l'ús hoteler. [2001/M367]
  
De conformitat amb el que disposen els articles 55 i 38.2 de la Llei 6/1994, de 15 de novembre, de la Generalitat Valenciana, se sotmet a informació pública, per període d'un mes des de la publicació d'aquest anunci, la modificació puntual del vigent Pla General d'Ordenació Urbana consistent en la addició a les Normes Urbanístiques de la següent normativa específica aplicable a l'ús hoteler.
  
Primera. Àmbit d'aplicació
  
Aquesta normativa urbanística, addicional de les Normes Urbanístiques del PGOU serà d'aplicació a les zones classificades com a sòl urbà residencial eixample, residencial extensiva aïllada, sòl urbanitzable programat del PGOU amb ús residencial i sòl urbanitzable no programat del PGOU segons les normes particulars de la programació que s'aprove.
  
No serà d'aplicació en la zonificació identificada en el PGOU com a:
  
- Zona residencial nucli antic.
  
- Zona residencial Ciutat-Jardí.
  
- Pla parcial sector ?2.
  
- Zona residencial substitució d'usos i edificacions.
  
- Zona industrial i magatzems.
  
- Zona residencial nucli primitiu poblat marítim.
  
- Zona residencial eixample inclosa en el perímetre comprés entre la delimitació del nucli antic i els següents carrers:
  
- Carrer Almuixic.
  
- Carrer Comte d'Oliva.
  
- Encreuament carretera de Pego.
  
- Tram carretera de Dénia.
  
- Ronda Sud.
  
- Prolongació sud passeig Gregorio Mayans.
  
- Carrer Isaac Albéniz (en part).
  
- Carrer Menéndez y Pelayo (en part).
  
- Carrer Manuel de Falla (en part).
  
- Passeig Gregorio Mayans.
  
- Passeig Oliva al Mar.
  
- Prolongació sud carrer Guillem de Castro.
  
- Prolongació est carrer Isaac Albeniz.
  
- Avinguda de l'Agermanament.
  
- Avinguda Sisteron.
  
- Avinguda del Morer.
  
- Passeig Alcalde Juan Sancho.
  
- Passeig Joan Fuster.
  
- Carrer Ausiàs March.
  
- Carretera de Gandia.
  
- Carrer Joanot Martorell.
  
- Carrer Vicent Andrés Estellés.
  
- Carretera Nacional 332 a Ronda del Rebollet.
  
Segona. Definició
  
Aquesta normativa addicional serà d'aplicació únicament i exclusivament a l'ús hoteler, entenent per aquest:
  
a) Aquelles construccions o instal·lacions afectades expressament a aquest ús i que es destine necessàriament i exclusivament a l'allotjament turístic temporal.
  
b) Aquestes construccions i instal·lacions constituiran l'objecte d'una explotació mercantil autoritzada administrativament i emparada per la corresponent llicència fiscal.
  
Tercera. Nombre màxim de plantes i altura de cornisa
  
Les edificacions acollides a l'ús hoteler exclusiu podran incrementar en dues plantes el nombre d'aquestes regulat per la normativa general del PGOU, sempre que s'ubiquen en sòl inclòs en l'àmbit d'aplicació d'aquesta normativa. L'altura de cornisa serà amb caràcter general i com a màxim, en funció del nombre de plantes, de 28,60 metres.
  
Quarta. Edificabilitat neta sobre parcel·la
  
S'estarà al que disposen les Normes Urbanístiques del PGOU i normativa urbanística aplicable als diferents plans parcials aprovats, amb les condicions següents:
  
a) Les terrasses cobertes i sense tancament perimetral sols computaran a efectes d'edificabilitat, el 10% de la seua superfície coberta.
  
b) Les superfícies de les zones destinades a ús comú i les de servei de l'hotel, tals com menjadors, cuines, salons, vestíbul general d'accés, habitacions de planxa, habitacions de maquinària i similars, així com la superfície de les escales que es troben en recinte protegit o especialment protegit per exigència de la normativa sectorial, no computaran a efectes d'edificabilitat qualsevol quina siga la planta on s'ubiquen. Tanmateix, computaran els despatxos d'administració i corredors d'accés a les habitacions en les seues respectives plantes.
  
c) Els elements que, en aplicació de la normativa especial que regula aquest ús, no siguen computables a efectes d'edificabilitat no podran excedir en cap cas del 40% de l'edificabilitat màxima permesa o, si aqyesta no es consumira del mateix percentatge de l'edificabilitat realment consumida.
  
Cinquena
  
A) Les sol·licituds de llicències d'obres destinades a l'ús exclusiu regulat en aquesta norma hauran d'anar acompanyades, a més de la documentació exigible amb caràcter general, de les preceptives autoritzacions o llicències prèvies referides tant a les obres pròpiament dites, com a l'activitat a què són destinades.
  
B) De les llicències que atorgue l'ajuntament quedarà constància en el registre de la propietat, mitjançant anotació en els fulls registrals corresponents a la finca afectada.